ועדת החינוך, התרבות והספורט, כנסת 16, פרוטוקול מספר 161, 2004-02-03 16:30

חדווה רוכל: ".

חדווה רוכל: .

חדווה רוכל: אני הגבר שנפל בגורלי, להיות עד לכיליון של יהדות אירופה ואוצרות התרבות היהודית בעת מלחמת העולם השנייה, ומתאבל עד היום על אובדן הנפש ויצירות הרוח של עמנו שאין להם תמורה.

חדווה רוכל: עם זאת, מצאתי קורטוב של נחמה למראה חריצותם של רבים וטובים בקרבנו, להציל לפחות כמה מהאובים העשנים שנותרו לפליטה מהמורשת הרוחנית.

חדווה רוכל: על רקע התעוררות זו, קם בין היתר מוסד צנוע בשם "גנזים" שפעיליו קיבצו במסירות נפש ושיקמו כל רסיס של פזורת היצירה הספרותית, בשירה ויחד עם זאת הניחו את היסודות בדפוסי טיוטה שיטתיים של היוצרים גם בהווה וגם בעתיד..".

חדווה רוכל: מי שבאמת נחלץ לעניין הזה, והדברים האלה מופנים אליו, זה ראש עיריית רמת גן שבאמת נחלץ בא ל"גנזים", הזדעזע כמו שועדת החינוך של הכנסת הזדעזעה, קם ועשה ונתן לנו משקל יוצא מן הכלל ברמת גן, רבע שעה הליכה מצפון תל-אביב.

חדווה רוכל: ב- 11 ביוני, קם המוסד "גנזים" לפי החלטת משרד החינוך, אנחנו התחלנו לפעול אחרי שנה וחצי שועדה קוראה לא טיפלה בענייני גנזים, והמצב חמור ביותר.

חדווה רוכל: העניין הבטיחותי למשל, אין מיגון מפני שריפות אין מיזוג בחדרים וכו'.

חדווה רוכל: העניין הוא שבכל פעם צץ פתאום מכשול חדש, ולאחרונה צץ מכשול שקוראים לו "הסכם הפרדה".

חדווה רוכל: הסכם הפרדה הוגש לנו ע"י איגוד הסופרים, למרות שעכשיו בשביל הסכם הפרדה מנכ"לית האגודה תיתן לנו את הדרישות שלה להפרדה, שאלה בסה"כ דרישות כספיות, אנחנו נשב עורך דין יחתום ובזה יסתיים הסיפור ואנחנו נצא לדרכנו.

חדווה רוכל: הדרישות האלה מעולם לא הוגשו ולא יכולנו לטפל בהן, מאידך הוגש הסכם הפרדה ע"י עו"ד גורניצקי שהוא מטפל בענייני עבודה, וההסכם הזה הוגש לנו רק בתנאי שאנחנו נסכים שהוא ייצג את גם את עמותת גנזים אחרת הוא לא יראה את ההסכם.

חדווה רוכל: אנחנו בלית ברירה הסכמנו, אבל כשראינו את ההסכם שאותו שלחתי לועדת החינוך של הכנסת שלשום, יכולנו לראות שאין שום סעיף שמגן על גנזים.

חדווה רוכל: זאת אומרת, זוהי הגנה חד צדדית וההנהלה שלנו כמובן לא הסכימה שגורניצקי ייצג אותנו, אבל מאחר ונתנו את ההסכם עד סוף דצמבר 2003.

חדווה רוכל: אחרי שהם באו וראו את המקום והתפעלו ממנו, שוב הם לא התכוונו לעשות שום דבר.

חדווה רוכל: אני פניתי ליו"ר אגודת הסופרים, במכתבים אישיים יומיומיים, ואמרתי לו שהוא לוקח אחריות ציבורית מאוד כבדה.

חדווה רוכל: יש רק נקודת אור אחת בכל העניין, ששרת החינוך היא בעד המעבר ושמענו זאת מצח גרניט ביום ראשון, שקיימת תוכנית אב רצינית מאוד גדולה, שגנז המדינה שעבד בארכיונים הלאומיים, יצאו לדרך של דיקטציה ושיקום ויש לזה תקציב.

חדווה רוכל: עכשיו יש גם עניין עם מינהל התרבות, שאני רוצה להבין, כי צריך לומר שבמהלך השבועות האחרונים אנחנו שמענו שראש מינהל התרבות מחפש מקום לגנזים בתל-אביב, ושמענו שהוא יצא ל- "בית-אריאלה" ול- "בית-התפוצות" לחפש מקום.

חדווה רוכל: אז השאלה שלי היא, מה הכיוון ומה קורה כאן לגבי שמירת הנכס של "גנזים", לאן זה הולך.

דוד בנימין: בדיון שנערך עם כל הצוות, הראיתי להם את זה וביקשתי מכולם שיעבירו את ההסכמה שלהם בכתב, ובאמת תוך ימים ספורים קיבלתי את ההסכמה מגנזים.

דוד בנימין: מר הרצל חקק גם היה אמור להעביר את זה, כי ביקשתי זאת ממנו עוד לפני ישיבת המועצה, הוא לא העביר זאת והיום אני מבין שיש איתו קשיים שונים, כך שאני לא אוכל להעלות זאת בפני המועצה לפני שאני אקבל את ההסכמה של כולם.

דוד בנימין: אחד הדברים החשובים שהעלנו בדיון שהיה עם גנז המדינה, אנחנו ביקשנו שזה באמת יהיה נושא לאומי.

דוד בנימין: כך ראש העיר רואה את זה וכך גם הנהלת העיר, משהו לאומי ולכן ביקשנו שמשרד החינוך יהיה מעורב מהתחלה ועד הסוף, ואפילו בהסכמים איתם וכל עוד גנזים תרצה ותהפוך זאת למשכנה עם כל הכתבים החשובים האלה, עיריית רמת גן תשמח שזה יהיה בתחומה ואנחנו גם קיבלנו על כך החלטת הנהלה, אנחנו רק מחכים שזה ייצא מהכוח על הפועל ואנחנו מאמינים שברמת-גן הם ימצאו בית חם.

אילן שלגי: אני סבור שמינהל התרבות במשרד החינוך והתרבות, "לאחוז את השור בקרניו".

אילן שלגי: שהיועץ המשפטי שלכם ייכנס לתמונה, כדי לבחון קודם כל האם צריך הסכם הפרדה, ומה בכלל זכותה של אגודת הסופרים לעכב ואולי יש לה זכות, ואז גם לסייע משפטית כדי שהדברים ייעשו בצורה מהירה והוגנת ושאפשר יהיה להיחלץ מהמצב תרתי משמע.

יוסי שריד: זו לא הסיבה היחידה שבגללה הוא היה ראש העירייה היחיד, שהרמתי אליו טלפון לאחר הבחירות וברכתי אותו לכבוד בחירתו.

יוסי שריד: אמרתי לו שהברכה שלי לראש עיריית רמת-גן היא כפולה: א – על זה שהוא נבחר, ב – על זה שהאחרים לא נבחרו.

יוסי שריד: אני לא מדבר עכשיו מבחינה משפטית כי אני לא משפטן, אבל אני אומר זאת למשרד החינוך, אגודת הסופרים היא ממש לא רלבנטית לעניין ומידת ההתחשבות בה צריכה להיות מינימלית, אם בכלל, רק אם יתברר למעלה מכל ספק שיש איזשהו היבט חוקי משפטי, אז זה מחייב להתיר את הקשר אבל לא הרבה יותר מזה.

יוסי שריד: זו לא אגודת סופרים ולא צריך להתרגש מזה, זו כבר מזמן לא אגודת סופרים, סופרים גם מזמן מתרחקים משם.

יוסי שריד: לא יודע מה היתה "החוויה" של יו"ר הועדה והחברים שנלוו אלינו לאותה ישיבה, כאשר ראיתי מי יושב לשולחן הסופרים של מדינת ישראל, אחז בי "חיל" שלא לומר שאחזה בי גם "רעדה", כך שלא צריך להתייחס לזה בחרדת קודש, ביאליק לא יושב שם וגם לא עמוס עוז.

יוסי שריד: אלה עסקני ספרות שאני מכבד אותם, אבל צריך לדעת במה ובמי דברים אמורים ולכן זה ממש לא חשוב.

יוסי שריד: אני מבין את עיריית רמת-גן שהיא לא רוצה, אם כי אתם לא צריכים לדאוג יתר על המדינה על התוקף הציבורי, משום שהתוקף הציבורי או התרבותי שלהם הוא מאוד מוגבל, כך שגם אם הם יגידו משהו כנגד זה רק יגביר את הפופולריות של העניין.

יוסי שריד: זאת אומרת, אין פה איזה גוף שאם הוא יאמר את דברו אז "הארץ תנוע".

יוסי שריד: אני מציע שאנחנו נקבל החלטה, שמן הנוסח שלה יהיה ברור לכל הנוגעים בדבר שאין לנו מצב-רוח וסבלנות לטרדנים למיניהם, ואנחנו תומכים תמיכה מלאה במעבר המהיר ככל שרק ניתן של גנזים לרמת-גן, שאנחנו מברכים על הרצון הטוב ולקבוע פגישה.

יוסי שריד: ואם כבר קובעים פגישה ומקדישים זמן, אז חבל שהגנז לא פה ואגודת הסופרים לא פה, כך היינו יכולים להתקדם יותר, אני מציע שנקבע פגישה בעוד כשבועיים.

יוסי שריד: במהלך השבועיים האלה, אולי גם תשוחח בתוקף מעמדך עם הנוגעים בדבר, ותבהיר להם שאנחנו לא מחפשים עכשיו "קל"ב", כל הדברים האלה כלל לא מעניינים אותנו ואנחנו גם לא חושבים שהם כלל נוגעים בדבר, ואנחנו ממריצים את משרד החינוך לסיים את העניין כמה שיותר מוקדם.

יוסי שריד: אנחנו מאוד נודה לגברת המייצגת את משרד החינוך, באם היא תציג את הפרוטוקול בפני מיכה יינון, בכדי שידע את יחסנו לעניין.

אילן שלגי: ועדת החינוך והתרבות מברכת את עיריית רמת-גן, על נכונותה לקלוט את גנזים ולהעמיד לרשותה אכסניה נאה ובטוחה.

אילן שלגי: הוועדה שמעה בפליאה רבה, על דבר הקשיים שמעמידה "אגודת הסופרים" להעברת גנזים, תוך הצבת תנאים בלתי סבירים בעליל, כל זאת כאשר סמכותה בעניין זה כלל אינה ברורה.

אילן שלגי: האגודה הוזמנה לדיון היום, ולא מצאה לנכון לשלוח נציג.

אילן שלגי: הוועדה מבקשת ממשרד החינוך, להכניס את היועץ המשפטי של המשרד לעבי הקורה, לבדיקת המצב המשפטי ולסייע בהתרת הסבך ככל שקיים.

אילן שלגי: הוועדה קוראת לגנז המדינה, לחזור ולהיות מעורב בנושא תוך הפעלת סמכויותיו.

אילן שלגי: גנז המדינה הוזמן אף הוא לדיון היום, ולא הגיע.

אילן שלגי: הוועדה תומכת בהעברת גנזים לרמת-גן במהרה, וקוראת לכל הנוגעים בדבר לפעול לכך באופן יעיל ומהיר.

אילן שלגי: הועדה תחזור ותדון בנושא זה במועד קרוב.

יוסי שריד: .

יוסי שריד: .

יוסי שריד: הועדה רואה את סוף שנת 2004 לכל המאוחר, את תאריך היעד לכניסת מכון גנזים לאכסניה החדשה.

אילן שלגי: ".

אילן שלגי: .

אילן שלגי: מאחר ובנוסף להסדר המשפטי, נחוצות עבודות הכשרה בבניין המיועד, רואה הועדה את סוף שנת 2004 לכל המאוחר, את תאריך היעד לכניסת מכון גנזים לאכסניה החדשה".

אילן שלגי: תודה רבה לכולכם.